laion/Wikipedia-Exotic huggingface dataset:
დიურინევ ქადინ ეფენდი

დიურინევ ქადინ ეფენდი (თურქ. Dürrinev Kadın Efendi; დ. 15 მარტი, 1835 — გ. 4 დეკემბერი, 1895) — ოსმალეთის სულთნის, აბდულაზიზის პირველი ცოლი და მისი ორი შვილის დედა. დიურინევ ქადინ ეფენდი დაიბადა აფხაზი თავადის, მაჰმუდ ძიაფშ-იფას და მისი ცოლის, ჰალიმე ჩხოტუას ოჯახში. მისი დაბადების სახელი იყო მელექი (ანგელოზი). დედის მხრიდან ის იყო მეჰმედ V-ის მესამე ცოლის, ნაზფერვერ ქადინ ეფენდი დეიდა. სამი წლის ასაკში მის უმცროს და აიშე ქემალიფერ ჰანიმთან ერთად მიიყვანეს სასახლეში. აბდულმეჯიდ I-ის ერთ-ერთმა ცოლმა, სერვეთსეზა ქადინ ეფენდიმ გოგონების აღზრდა-განათლება თავის თავზე აიღო. დიურინევ კარგად ხატავდა და საუბრობდა ფრანგულად. მან დახატა თავის გამზრდელის და ბეზმიალემ სულთნის პორტრეტები, რომლებიც მათვე აჩუქა. დოლმაბაჰჩეს სასახლეში შეჰზადე აბდულაზიზის სტუმბრობისას შეჰზადემ დიურინევი შეამჩნია და სერვეთსეზა ქადინ ეფენდის მისი ხელი სთხოვა. თავდაპირველად სერვეთსეზა უარზე იყო, მაგრამ მოგვიანებით თვითონვე შეუთანხმდა ქორწინებაზე. ისინი დაქორწინდნენ 1856 წლის 20 მაისს დოლმაბაჰჩეს სასახლეში. ქორწინებიდან ერთ წელიწადში მათ შეეძინათ ვაჟი შეჰზადე იუსუფ იზეთინი, ხოლო 1862 წელს დაიბადა სალიჰა სულთანი. 1876 წელს აბდულაზიზის ტახტიდან ჩამოგდების შემდეგ, დიურინევ ქადინ ეფენდი შვილებთან ერთად ფერიეს სასახლეში შინაპატიმრობაში იმყოფებოდა. მას შემდეგ, რაც მურად V-ის მოკლე მმართველობა დასრულდა, დიურინევ ქადინ ეფენდიმ და მისი ოჯახმა თავისუფლება მოიპოვა, მაგრამ დიურინევმა უკანასკნელი წლები ფერის სასახლეში გაატარა. დაკრძალულია მეჰმედ II-ის აკლდამასთან. ↑ Turkey: The Imperial House of Osman. web.archive.org. დაარქივებულია ორიგინალიდან — 2 მაისი 2006. ციტირების თარიღი: 18 February 2014. ↑ Consorts Of Ottoman Sultans (in Turkish). Ottoman Web Page. ციტირების თარიღი: 2010-12-17. ↑ Günay Günaydın (2006). Haremin son gülleri. Mevsimsiz Yayınları. ISBN 978-9-944-98703-5.  ↑ (2004) Bir Çerkes prensesinin harem hatıraları. L & M. ISBN 978-9-756-49131-7.  ↑ Genealogy of the Ottoman Royal Family. დაარქივებულია ორიგინალიდან — 2013-09-02. ციტირების თარიღი: 2014-09-01. ↑ Christopher Buyers. The Royal Ark – Royal and Ruling Houses of Africa, Asia, Oceania and the Americas. 4dw.net.
უსარგებლო დნმ

უსარგებლო დნმ, არაკოდირებადი დნმ (ინგლ. junk DNA) — გენომური დნმ-ის თანმიმდევრობები, რომელთა ფუნქციაც ჯერჯერობით დაუდგენელია. ტერმინი „უსარგებლო დნმ“ პოპულარული გახდა 1960-იან წლებში. განამტკიცა სუსუმი ონომ 1972 წელს. ძველად ითვლებოდა, რომ ადამიანის გენომის დნმ-ის თანმიმდევრობების დაახლოებით 95% განეკუთვნებოდა არაკოდირებად დნმ-ს. ასეთი თანმიმდევრობები მოიცავს ინტრონების თანმიმდევრობებს და გენებს შორის დნმ-ის უბნებს, აგრეთვე გამეორებულ უბნებს. თუმცა 2012 წელს პროექტ „დნმ-ის ელემენტების ენციკლოპედიის“ (ENCODE) პუბლიკაციებში ითქვა, რომ არაკოდირებადი დნმ-ის პროცენტულობა ძლიერ გაზვიადებულია და რომ გენომის 80%-ს აქვს ბიოქიმიური ფუნქციები. უსარგებლო დნმ-ის ევოლუციური როლისა და წარმოქმნის ერთიანი კონცეფცია ჯერჯერობით არ არსებობს, თუმცა არსებობს მოსაზრება იმის შესახებ, რომ ეუკარიოტების არაკოდირებადი დნმ წარმოადგენს დნმ-ის არაკოდირებადი თანმიმდევრობების ნაშთებს, რომლებიც წარმოიქმნა სიცოცხლის ფორმირებისას. პროკარიოტები იძულებულები იყვნენ, შეემცირებინათ საკუთარი გენომის ზომა, რათა შეემცირებინათ რაოდენობა დნმ-ისა, რომელშიც შეიძლება მოხდეს მუტაციები, ხოლო ეუკარიოტებმა „გაიარეს“ დიპლოიდურობისა და რეგულარული სქესობრივი პროცესის გზა. MEMBRANA: Биологи пересматривают своё отношение к мусорной ДНК დაარქივებული 2010-05-28 საიტზე Wayback Machine. Вокруг света: Идеальные паразиты ↑ Ohno, Susumu (1972). რედ. H. H. Smith: So Much "Junk" DNA in Our Genome. Gordon and Breach, New York, გვ. 366–370. ციტირების თარიღი: 2013-05-15.  დაარქივებული 2019-05-27 საიტზე Wayback Machine. ↑ J. R. Ecker et al., Genomics: ENCODE explained, Nature 489, pp. 52-55, 06 September 2012 ↑ E. Pennisi, ENCODE Project Writes Eulogy for Junk DNA, Science 337(6099) pp. 1159—1161, 7 September 2012
მიხეილ ალავიძე

მიხეილ ალავიძე (დ. 5 ნოემბერი, 1987, თბილისი) — ქართველი ფეხბურთელი, მეკარე. თამაშობდა ბათუმის „დინამოს“, „რუსთავის“, თბილისის „ლოკომიტივის“, „ანდიხანის“, „შორთან გუზონისა“ და სუმგაითის „სტანდარტის“ რიგებში. 2022 წელს ბათუმის „დინამოსთან“ ერთად მოიგო ეროვნული ლიგა. საქართველოს სუპერთასის ფინალისტი: 2007/2008 საქართველოს სუპერთასის გამარჯვებული: 2022 ეროვნული ლიგის მეორე ადგილი: 2014/2015, 2019, 2020, 2022 ეროვნული ლიგის გამარჯვებული: 2022 პროფილი Transfermarkt-ზე (ინგლისური) პროფილი Soccerway-ზე (ინგლისური) პროფილი Footballdatabase.eu-ზე (ინგლისური)
ზურაბ ქათამაძე

ზურაბ 'ზურა' ქათამაძე (დ. 18 იანვარი, 1996) — ქართველი ფეხბურთელი, ბათუმის „დინამოს“ მცველი. პროფილი Soccerway-ზე (ინგლისური)
ნოკო ხურცია

ნოკო ხურცია (დ. 1908, მენჯი — გ. 1940) — ქართველი მომღერალი, ხალხური სიმღერების შემსრულებელი, ლოტბარი. სიმღერა დაიწყო ადრეული ასაკიდან. 1936 წელს ის ქართული ცეკვისა და სიმღერის სახელმწიფო ანსამბლის მთავარი სოლისტი გახდა. მღეროდა კახურ, იმერულ, გურულ, სვანურ, აფხაზურ სიმღერებს. მან აღადგინა რამდენიმე მივიწყებული სიმღერა „უტუს ლაშქრული“ და „ჰარირა“. ნოკო ხურცია უნიკალური ჩანაწერები
ვაჟა ქორიძე

ვაჟა ქორიძე (დ. 5 იანვარი, 1987) — ქართველი ფეხბურთელი, ბათუმის „დინამოს“ მცველი. საქართველოს სუპერთასის ფინალისტი: 2008/2009 პროფილი Transfermarkt-ზე (ინგლისური) პროფილი Soccerway-ზე (ინგლისური) პროფილი Footballdatabase.eu-ზე (ინგლისური)
იუნესკოს მსოფლიო მემკვიდრეობის ძეგლები არაბთა გაერთიანებულ საამიროებში

არაბთა გაერთიანებული საამიროებიდან იუნესკოს მსოფლიო მემკვიდრეობის სიაში 2014 წლისათვის შეტანილია 1 ძეგლი. ცხრილში შეტანილია ძეგლები, იუნესკოს მიერ მსოფლიო კულტურული მემკვიდრეობის სიაში დამატების თარიღის მიხედვით. ალ-აინი იუნესკოს მსოფლიო მემკვიდრეობის ძეგლები არაბთა გაერთიანებულ საამიროებში. დაარქივებულია ორიგინალიდან — 2012-05-11. ციტირების თარიღი: 2010-12-02.
კონსტანტინოს მიტროღლუ

კონსტანტინოს „კოსტას“ მიტროღლუ (ბერძ. Κωνσταντίνος Μήτρογλου დ. 12 მარტი, 1988, კავალა)— ბერძენი ფეხბურთელი, საბერძნეთის ეროვნული ნაკრების წევრი. ამჟამად არის თავისუფალი აგენტი. მონაწილეობა აქვს მიღებული ევროპის 2012 და მსოფლიოს 2014 წლების ჩემპიონატებზე. შეგიძლიათ იხილოთ მედიაფაილები თემაზე „კონსტანტინოს მიტროღლუ“ ვიკისაწყობში. Konstantinos Mitroglou — ფიფას ჩანაწერი[დაარქივებული] Konstantinos Mitroglou – უეფას ჩანაწერი (ინგლისური) ESPN FC profile
ბორჩალო

ბორჩალო (ყოფ. ქურდვაჭარი) — საქართველოს ისტორიულ-გეოგრაფიული მხარე, მოიცავს დებედის ხეობას. სახელდება მომდინარეობს XVII საუკუნეში ჩამოსახლებული თურქმანული ტომის ბორჩალუსაგან. მხარის უძველესი სახელწოდებაა ქურდვაჭარი, ქურდვაჭრისხევი. წყაროებში პირველად იხსენიება VIII საუკუნეში ქურდისხევის ფორმით. მასზე გადიოდა მნიშვნელოვანი გზა, რომელიც საქართველოს სომხეთთან და სხვა ქვეყნებთან აკავშირებდა, რაც ზრდიდა რეგიონის სტრატეგიულ და ეკონომიკურ მნიშვნელობას. ხეობის ცენტრი იყო გაგის ციხე. XII საუკუნის ბოლოს თამარ მეფემ ხეობა ზაქარია ვარამის ძეს უბოძა და მას შემდეგ ის მხარგრძელთა საგამგეო იყო. XIII საუკუნიდან მონღოლთა შემოსევების შედეგად გაპარტახდა და მომთაბარეთა საძოვრებად იქცა. XV საუკუნიდან დასახლდნენ თურქმანული ტომები. 1604 წელს შაჰ აბას I-მა აქ სახანო შექმნა და დაასახლა ბორჩალუს თურქმანული ტომი. ამიერიდან რეგიონს ეწოდა ბორჩალო. მისი ცენტრი იყო აღჯაყალა, ყოფილი გაგის ციხე. ბორჩალო XVIII საუკუნეში ქართლ-კახეთის სამეფოს დაუბრუნდა. რუსეთის იმპერიის ფარგლებში 1880 წელს ამ ტერიტორიაზე შეიქმნა ბორჩალოს მაზრა ცენტრით დაბა შულავერში. ბორჩლოში ისტორიულად ჩამოყალიბებულია ხალიჩების ქსოვის განსაკუთრებული სკოლა: XX საუკუნის ხალიჩა XIX საუკუნის ხალიჩა XIX საუკუნის ხალიჩა აზერბაიჯანელები საქართველოში გაგი (მხარე) მუსხელიშვილი, დ., ქართული საბჭოთა ენციკლოპედია, ტ. 10, თბ., 1986. — გვ. 574. მუსხელიშვილი, დ. აღჯაყალა-გაგის ციხე, საქართველოს ისტორიული გეოგრაფიის კრებული ტ 1, 1960
ცენტრომერა

ცენტრომერა — ქრომოსომის უბანი, რომლისთვისაც დამახასიათებელია სპეციფიკური სტრუქტურა და ნუკლეოტიდების თანმიმდევრობა. ცენტრომერა მნიშვნელოვან როლს თამაშობს უჯრედული ბირთვის გაყოფასა და გენთა ექპსრესიის კონტროლში. ცენტრომერა მონაწილეობას იღებს დობილი ქრომატიდების შეკავშირებაში, კინეტოქორის ფორმირებაში, ჰომოლოგიური ქრომოსომები კონიუგაციასა და გენთა ექსპრესიის კონტროლში. სწორედ ცენტრომერის უბანშია დაკავშირებული დობილი ქრომოსომები მიტოზის პროფაზასა და მეტაფაზაში და ჰომოლოგიური ქრომოსომების პირველი მეიოზური გაყოფის პროფაზასა და მეტაფაზაში. ცენტრომერებზე მიმდინარეობს აგრეთვე კინეტოქორების ფორმირება: ცილები, რომლებიც უკავშირდებიან ცენტრომერას, ქმნიან წერტილს გაყოფის თითისტარას მიკრომილაკების მისამაგრებლად მიტოზისა და მეიოზის ანაფაზასა და ტელოფაზაში. Report about Nature Genetics article that centromere of rice genome carries active genes
მცირე ბირთვული რიბონუკლეინის მჟავები

მცირე ბირთვული რნმ-ები (მბ-რნმ, snRNA) — რნმ-ის კლასი, რომელიც გვხვდება ეუკარიოტული უჯრედების ბირთვში. ისინი ტრანსკრიბირდებიან რნმ პოლიმერაზა II-ით ან რნმ-პოლიმერაზა III-ით და მონაწილეობა ისეთ მნიშვნელოვან პროცესებში, როგორებიცაა სპლაისინგი (ინტრონების წაშლა მოუმწიფებელი ი-რნმ-დან), ტრანსკრიფციის ფაქტორების (7SK რნმ) ან რნმ-პოლიმერაზების (B2 რნმ) რეგულაციები და ტელომერების მთლიანობის შენარჩუნება. მცირე ბირთვული რნმ-ები ყოველთვის ასოცირებულია სპეციფიკურ ცილებთან. ამგვარ კომპლექსებს ეწოდება მცირე ბირთვული რიბონუკლეოპროტეინები (მბ-რნპ). მცირე ბირთვული რნმ-ები დიდი რაოდენობით შეიცავს ურიდინულ ნუკლეოტიდებს. Small Nucleolar RNA at the US National Library of Medicine Medical Subject Headings (MeSH)
ქურდის დაჭერა (ფილმი)

ქურდის დაჭერა (ინგლ. To Catch a Thief) — ალფრედ ჰიჩკოკის რომანტიკული თრილერი. გადაღებულია 1955 წელს ამავე სახელწოდების ნოველის მიხედვით. ფილმის მოქმედება ფრანგულ რივიერაზე ვითარდება. შეგიძლიათ იხილოთ მედიაფაილები თემაზე „ქურდის დაჭერა (ფილმი)“ ვიკისაწყობში. „ქურდის დაჭერა“ — კინოფილმების ინტერნეტ-მონაცემთა ბაზა (ინგლისური) „ქურდის დაჭერა“ — Allmovie-ზე „ქურდის დაჭერა“ — TCM-ის მონაცემთა ბაზაში „ქურდის დაჭერა“ — Rotten Tomatoes
ბადრი ტეტუნაშვილი

ბადრი ტეტუნაშვილი (დ. 9 თებერვალი, 1990) — ქართველი ფეხბურთელი, „ვარკეთილის“ ცენტრალური მცველი, ასევე შეუძლია დაცვის მარჯვენა ფლანგზე თამაში. პროფილი Transfermarkt-ზე (ინგლისური) პროფილი Soccerway-ზე (ინგლისური)
დიმიტრი პაჭკორია

დიმიტრი პაჭკორია (დ. 7 დეკემბერი, 1991) — ქართველი ფეხბურთელი, ზუგდიდის „ლაზიკას“ ნახევარმცველი. პროფილი Transfermarkt-ზე (ინგლისური) პროფილი Soccerway-ზე (ინგლისური)
გელა გოგიტიძე

გელა გოგიტიძე (დ. 25 ნოემბერი, 1990) — ქართველი ფეხბურთელი, ბათუმის „დინამოს“ ნახევარმცველი. პროფილი Transfermarkt-ზე (ინგლისური) პროფილი Soccerway-ზე (ინგლისური)
ირაკლი ჩირიკაშვილი

ირაკლი ჩირიკაშვილი (დ. 7 ოქტომბერი, 1987, თბილისი) — ქართველი ფეხბურთელი, თამაშობდა შემტევი ნახევარმცველის პოზიციაზე. საქართველოს ვიცე-ჩემპიონი ბათუმის „დინამოს“ შემადგენლობაში. საკლუბო კარიერის განმავლობაში იცავდა თბილისის „დინამოს“, ცხინვალის „სპარტაკის“, თბილისის „ლოკომოტივის“, ბოლნისის „სიონის“, შვეიცარიული „ქსამაქსის“ და ბათუმის „დინამოს“ ღირსებას. ბოლო საკლუბო შეხვედრა ბათუმის „დინამოს“ შემადგენლობაში 2015 წლის პირველ ნოემბერს, „ჩელე არენაზე“, ბოლნისის „სიონის“ წინააღმდეგ ჩაატარა. ეს იყო ეროვნული ლიგის მე-10 ტურის შეხვედრა, რომელიც ბოლნისელებმა 5–3 მოიგეს. საფეხბურთო კარიერა იმავე წლის ბოლოს, ტრავმების გამო, 28 წლის ასაკში დაასრულა. დინამო ბათუმი ეროვნული ლიგა ვიცე-ჩემპიონი: 2014–15 პროფილი Transfermarkt-ზე (ინგლისური) პროფილი Soccerway-ზე (ინგლისური) პროფილი Footballdatabase.eu-ზე (ინგლისური) ↑ ირაკლი ჩირიკაშვილი: ქართველის პასპორტი და სახელი ევროპაში პრობლემებს გვიქმნის ↑ Dinamo Batumi 3–5 Sioni / Erovnuli Liga // soccerway ↑ ფეხბურთი ყველასათვის // lelo.ge ↑ Erovnuli Liga 2014–15 Tables
ბორის მახარაძე

ბორის მახარაძე (დ. 8 ნოემბერი, 1990, ბათუმი) — ქართველი ფეხბურთელი, ნახევარმცველი. თამაშობდა თბილისის „ლოკომოტივის“, ბათუმის „დინამოს“, ქობულეთის „შუქურას“, ფოთის „კოლხეთისა“ და ზუგდიდის „დინამოს“ რიგებში. მისი მამა, მალხაზ მახარაძე, ყოფილი ფეხბურთელია. მისი ძმა, კახა, ასევე ფეხბურთელია. პროფილი Transfermarkt-ზე (ინგლისური) პროფილი Soccerway-ზე (ინგლისური)
ტატო აბუსელიძე

ტატო აბუსელიძე (დ. 16 მარტი, 1993) — ქართველი ფეხბურთელი, ლიგა 3-ის მონაწილე საფეხბურთო კლუბ „გონიოს“ თავდამსხმელი. საკლუბო კარიერის განმავლობაში იცავდა ბათუმის „ადელის“, ბათუმის „დინამოს“, ოზურგეთის „მერცხალის“, ქობულეთის „შუქურას“, ზუგდიდის „დინამოს“ და „ბეთლემის“ ღირსებას. 2023 წლის ლიგა 4-ის გათამაშების საუკეთესო ბომბარდირი „ბეთლემის“ შემადგენლობაში. პროფესიონალური კარიერა 2011 წელს ბათუმის „ადელის“ რიგებში დაიწყო, რომლის მაისურითაც პირველად იმავე წლის 23 აგვისტოს, ეროვნული ლიგა 2-ის პირველი ტურის შეხვედრაში გამოვიდა მინდორზე. მატჩი, რომელშიც ერთმანეთს ბათუმის „ადელი“ და ლანჩხუთის „გურია“ დაუპირისპირდნენ, ბათუმში გაიმართა და ფრედ 0–0 დამთავრდა. პირველი გოლი 4 სექტემბერს, ეროვნული ლიგა 2-ის მესამე ტურის შეხვედრაში გაიტანა, როდესაც ბათუმელებმა საკუთარ მოედანზე ვანის „სულორს“ უმასპინძლეს. მატჩი „ადელის“ გამარჯვებით — 4–0 დამთავრდა. ოთხიდან ორი გოლი „სულორის“ კარში ტატო აბუსელიძემ შეაგდო. მეორე დუბლი აბუსელიძემ 12 ნოემბერს, ეროვნული ლიგა 2-ის მე-13 ტურის შეხვედრაში თბილისის „ზოოვეტს“ შეუსრულა, როდესაც ბათუმელებმა საშინაო შეხვედრაში სტუმრებს 3–2 მოუგეს. „ადელის“ შემადგენლობაში ბოლოჯერ 2011 წლის 27 ნოემბერს, ეროვნული ლიგა 2-ის მე-15 ტურის კალენდარულ მატჩში, სოხუმის „აეტის“ წინააღმდეგ ითამაშა. შეხვედრა კვლავ ბათუმში გაიმართა და ამჯერადა „ადელის“ გამარჯვებით 5–1 დასრულდა. ხუთიდან ერთი ბურთი ტატო აბუსელიძემ მატჩის 43-ე წუთზე შაგდო. „ადელის“ რიგებში ეროვნული ლიგა 2-ის ფარგლებში სულ 14 მატჩი ჩაატარა და 6 ბურთი შეაგდო. „ადელიდან“ წამოსვლის შემდეგ ბათუმის „დინამოში“ განაგრძო საკლუბო კარიერა, სადაც 2012–2014 წლებში ჩატარებულ 24 შეხვედრაში 8 გოლი გაიტანა. იმავე პერიოდში ბათუმის „დინამოს“ მეორე გუნდში 6 მატჩი ითამაშა და ხუთჯერ აიღო მეტოქეთა კარები. 2014–2015 წლების სეზონიც კვლავ ბათუმის „დინამოში“ გაატარა და 21 შეხვედრაში ერთი გოლი გაიტანა, გასვლაზე ლანჩხუთის „გურიასთან“ გამართულ შეხვედრაში. 2016 წელს ოზურგეთის „მერცხალში“ გადაინაცვლა, სადაც ეროვნული ლიგა 2-ის 10 შეხვედრაში ორი ბურთი შეაგდო, 15 მარტს „გაგრასთან“ და 4 აპრილს „ბეთლემთან“ გამართულ მატჩებში. 2023 წლის 12 ლიგა 4-ის გათამაშების მე-15 ტურის მატჩში „მცხეთა-პარკზე“ „ალგეთმა“ „ბეთლემს“ უმასპინძლა. შეხვედრა „ბეთლემის“ გამარჯვებით 5–2 დასრულდა. ხუთიდან ოთხი გოლი „ალგეთის“ კარში ტატო აბუსელიძემ გაიტანა. 2023 წლის ლიგა 4-ის გათამაშების საუკეთესო ბომბარდირის წოდება 28 გატანილი გოლით ტატო აბუსელიძემ მოიპოვა. 2024 წლიდან საფეხბურთო კლუბ „გონიოს“ შემადგენლობაშია. Transfermarkt Soccerway League 4 Facebook ↑ ამირან აბუსელიძე // erovnuliliga.ge ↑ Adeli 0–0 Guria / Erovnuli Liga 2 // soccerway ↑ Adeli 4–0 Sulori / Erovnuli Liga 2 // soccerway ↑ Adeli 3–2 Zooveti / Erovnuli Liga 2 // soccerway ↑ Adeli 5–1 Aeti / Erovnuli Liga 2 // soccerway ↑ ალგეთი 2–5 ბეთლემი // liga.gff.ge ↑ „გონიომ“ თურქეთში შეკრება დაიწყო
ვაკო თევდორაძე

ვალერიან (ვაკო) თევდორაძე (დ. 11 ოქტომბერი, 1993) — ქართველი ფეხბურთელი, „გონიოს“ ნახევარმცველი. უთამაშია ბათუმის „დინამოსა“ და ქობულეთის „შუქურას“ რიგებში. პროფილი Transfermarkt-ზე (ინგლისური) პროფილი Soccerway-ზე (ინგლისური)
ედადილ ქადინ ეფენდი

ედადილ ქადინ ეფენდი (თურქ. Edadil Kadınefendi; დ. 1845 - გ. 1875) — ოსმალეთის სულთნის, აბდულაზიზის მეორე ცოლი. შეჰზადე მაჰმუდ ჯელალედინ ეფენდის და ემინე სულთნის დედა. მისი ქორწინება ემსახურებოდა ოსმალების და ბუფერთა სახელმწიფოს შორის ალიანსს. ედადილ ქადინ ეფენდი დაიბადა 1845 წელს აფხაზი უფლისწულის, თანდალ ბეი არედბას და აუბლა ჰანიმის ოჯახში. ის სასახლეში მისმა თანამემამულემ მიიყვანა. ედადილმა განათლება ფერთევნიალ ვალიდე სულთნის ხელშეწყობით მიიღო. მას ჰქონდა ლურჯი თვალები და გრძელი ყავისფერი თმა. ედადილმა გაიცნო შეჰზადე აბუდალზიზი და 1862 წელს დოლმაბაჰჩეს სასახლეში მასზე იქორწინა. ედადილი ასევე ჯიულუს ქადინ ეფენდის სახელით იყო ცნბოლი. ამ ქორწინებიდან მათ შეეძინათ შეჰზადე მაჰმუდ ჯელალედინ ეფენდი და ემინე სულთანი, თუმცა ემინე დაბადებიდან მალევე 1867 წელს გარდაიცვალა. ედადილს ჰყავდა ძმა ასლან ბეი, რომელიც კავკასიაში ცხოვრობდა. მან და ედადილმა წმინდა ქალაქები მოილოცეს. თუმცა როდესაც ასლანი სტამბოლში დაბრუნდა ავადმყოფობის შედეგად თოფჰანში გარდაიცვალა. ედადილ ქადინ ეფენდიმ ძმის გარდაცვალება ძალიან განიცადა. ედადილ ქადინ ეფენდი გარდაიცვალა 1875 წელს სტამბოლში, ქმრის ტახტიდან ჩამოგდებიდან ერთი წლის შემდეგ. დაკრძალულია სულთან მაჰმუდ II-ის მავზოლეუმში, რომელიც დივან იოლუს ქუჩაზე მდებარეობს. ოსმალეთის იმპერია ოსმანები ↑ Turkey: The Imperial House of Osman. web.archive.org. დაარქივებულია ორიგინალიდან — 2 მაისი 2006. ციტირების თარიღი: 18 February 2014. ↑ Consorts Of Ottoman Sultans (in Turkish). Ottoman Web Page. ციტირების თარიღი: 2010-12-17. ↑ Günay Günaydın (2006). Haremin son gülleri. Mevsimsiz Yayınları. ISBN 978-9-944-98703-5.  ↑ (2004) Bir Çerkes prensesinin harem hatıraları. L & M. ISBN 978-9-756-49131-7.  ↑ Genealogy of the Ottoman Royal Family. დაარქივებულია ორიგინალიდან — 2013-09-02. ციტირების თარიღი: 2014-09-01. ↑ Christopher Buyers. The Royal Ark – Royal and Ruling Houses of Africa, Asia, Oceania and the Americas. 4dw.net.
იოჰან ვილჰელმი (პფალცის კურფიურსტი)

იოჰან ვილჰელმ ფონ პფალცი (გერმ. Johann Wilhelm von der Pfalz; დ. 19 აპრილი, 1658, დიუსელდორფი — გ. 8 ივნისი, 1716, დიუსელდორფი) — პფალცის პფალცგრაფ-კურფიურსტი და პფალც-ნოიბურგის პფალცგრაფ-ჰერცოგი 1690 წლიდან, იულიხისა და ბერგის ჰერცოგი (იოჰან-ვილჰელმ II-ის სახელით) 1679 წლიდან. იოჰანი იყო ვიტელსბახების საგვარეულოს უმცროსი, ნოიბურგის ხაზის წარმომადგენელი. იოჰან ვილჰელმის მშობლები იყვნენ ფილიპ-ვილჰელმ ფონ პფალცი და ელიზაბეთ ამალია ჰესენ-დარმშტადტელი. აღზარდეს იეზუიტებმა. 1690 წლის 2 სექტემბერს იოჰან ვილჰელმმა მემკვიდრეობით მიიღო მამამისის კურფიურსტის ტახტი. იულიხისა და ბერგის სამფლობელოები კი მამამისმა მას ათი წლის შემდეგ გადასცა. პფალცური მემკვიდრეობისათვის ომის დროს მისი დედაქალაქი ჰაიდელბერგი დაინგრა, იოჰან ვილჰელმის რეზიდენცია გახდა დიუსელდორფის ციხე-სიმაგრე (დიუსელდორფი იყო ბერგის საჰერცოგოს ცენტრი). ომის დასრულების შემდეგ, 1697 წელს, ფრანგული შენაერთების მიერ დაკავებული პფალცის ტერიტორია იოჰან ვილჰელმს დაუბრუნდა. ესპანური მემკვიდრეობისათვის ომის დროს მან ასევე დაიბრუნა კურპფალცის რამდენიმე ტერიტორია — ზემო პფალცი და კამის საგრაფო. როგორც კათოლიკე, იოჰან ვილჰელმი მცირედ პოპულარული იყო პფალცში, სადაც ბევრი პროტესტანტი ცხოვრობდა, ამიტომ ის ძირითად დროს ჩრდილოურ პროვინციებში, იულიხსა და ბერგში ატარებდა (ძირითადად დიუსელდორფში). იქ მან ააგო ბენსბერგისა და შვეტცინგენის დიადი სასახლეები. იოჰან ვილჰელმმა ააყვავა ხელოვნება, ის ითვლება დიუსელდორფის სამხატვრო გალერეის დამაარსებლად. კურფიურსტის სასახლის მხატვარი იყო იან ფრანს ვან დუვენი. 1708 წლის 29 სექტემბერს კურფიურსტმა განაახლა წმინდა ჰუბერტის ორდენის მოქმედება. იოჰან ვილჰელმი დაკრძალულია დიუსელდორფის წმინდა ანდრიას ტაძარში. იოჰანის გარდაცვალების შემდეგ კურფიურსტი გახდა მისი უმცროსი ძმა კარლ ფილიპი. კურფიურსტი იოჰან ვილჰელმი პირველად დაქორწინებული იყო (1678 წლის 25 ოქტომბერი) ერცჰერცოგინია მარია ანა იოზეფაზე, იმპერატორ ფერდინანდ III-ის ქალიშვილზე. ამ ქორწინების შედეგად დაიბადა ორი ვაჟი, თუმცა ისინი შობისთანავე გარდაიცვალნენ. მეორე ქორწინებისას, რომელიც 1691 წლის 5 ივნისს შედგა, მისი მეუღლე გახდა პრინცესა ანა მარია ლუიზა მედიჩი, ტოსკანის დიდი ჰერცოგის, კოზიმო III მედიჩის ქალიშვილი. კურფიურსტ იოჰანს ამ ქორიწინებიდან შვილები არ შესძენია. Leo Mülfarth: Johann Wilhelm von der Pfalz-Neuburg und die jülich-bergischen Landstände 1679—1716, Köln 1963. Otto Wirtz: Jan Wellem — Geliebter Verschwender. Erfurt 2004, ISBN 3-89702-665-1
არწივი (მრავალმნიშვნელოვანი)

საკუთარი სახელი არწივი შეიძლება აღნიშნავდეს: არწივი — ფრინველების გვარი არწივი — თანავარსკვლავედი არწივი — საეკლესიო ნივთი.
ხუან II (კასტილია)

ხუან II (ესპ. Juan II; დ. 6 მარტი, 1405, ტორო — გ. 20 ივლისი, 1454, ვალიადოლიდი) — კასტილიისა და ლეონის სამეფოს მეფე 1406–1454 წლებში. ენრიკე III-ისა და ეკატერინე ლანკასტერელის შვილი. სამეფო ტახტზე ავიდა ერთი წლის ასაკში, მისი რეგენტი იყო დედამისი და პაპა მამის მხრიდან ფერდინანდ I არაგონელი. 1418 წელს ეკატერინე ლანკასტერელი გარდაიცვალა. 1420 წელს დაქორწინდა თავის ბიძაშვილზე მარია არაგონელზე. სანამ მეფე სრულწლოვანი (14 წლის) გახდებოდა ქვეყანას ფაქტობრივად მართავდა ალვარო დე ლუნა. 1445 წელს მარია არაგონელი გარდაიცვალა. 1447 წელს ალვარო დე ლუნამ მეფე პორტუგალიის პრინცესა იზაბელ პორტუგალიელზე დააქორწინა. ამ ქორწინების შედეგად დაიბადა ისაბელ I კასტილიელი. ხუან II გარდაიცვალა 1454 წლის 20 ივლისს და ტახტზე ავიდა მისი შვილი ენრიკე IV. ხუან II-ის გენეალოგია დაარქივებული 2021-02-11 საიტზე Wayback Machine. ხუან II (ესპანური)
არაბთა გაერთიანებული საამიროების პრემიერ-მინისტრი

არაბთა გაერთიანებული საამიროების პრემიერ-მინისტრი — არაბთა გაერთიანებული საამიროების მთავრობის მეთაური. ის ხელმძღვანელობს მინისტრთა საბჭოს, რომელიც იკრიბება კვირაში ერთხელ დედაქალაქში, აბუ-დაბიში. პირველი პრემიერ-მინისტრი დაინიშნა 1971 წლის კონსტიტუციის თანახმად. არაბთა გაერთიანებული საამიროები 2003 წ. არაბთა გაერთიანებული საამიროების კონსტიტუცია დაარქივებული 2022-11-17 საიტზე Wayback Machine.
არხანგელსკი (მრავალმნიშვნელოვანი)

საკუთარი სახელი არხანგელსკი შეიძლება აღნიშნავდეს ერთ-ერთ შემდეგ პიროვნებათაგანს: არხანგელსკი, ალექსანდრე — რუსი პოეტი არხანგელსკი, ანდრია — რუსი გეოლოგი არხანგელსკი — ქალაქი რუსეთში
ჰაირანიდილ ქადინ ეფენდი

ჰაირანიდილ ქადინ ეფენდი (თურქ. Hayranidil Kadınefendi; დ. 2 ნოემბერი, 1846 — გ. 26 ნოემბერი, 1898) — ოსმალეთის სულთნის, აბდულაზიზის მეოთხე ცოლი. ჰაირანიდილ ქადინ ეფენდი დაიბადა 1846 წლის 2 ნოემბერს თურქეთის ქალაქ ყარსში. 1866 წლის 21 სექტემბერს დაქორწინდა ოსმალეთის სულთან აბდულაზიზზე. მათ იქორწინეს დოლმაბაჰჩეს სასახლეში. ამ ქორწინებიდან შეეძინათ უკანასკნელი ხალიფა აბდულმეჯიდ II და ნაზიმე სულთანი. ჰაირანიდილ ქადინ ეფენდი გარდაიცვალა 1898 წლის 26 ნოემბერს სტამბოლში. ოსმალეთის იმპერია ოსმანები Genealogy of Hayranıdil Kadınefendi. ციტირების თარიღი: 2009-04-13.
ოურუ-პრეტუს ხელშეკრულება

ოურუ-პრეტუს ხელშეკრულება (პორტ. Protocolo de Ouro Preto) — ასუნსიონის ხელშეკრულების პირველი სეგმენტი, რომელმაც მერკოსურის ინსტიტუციური ბაზისი დააარსა. სახელი ეწოდა მინას-ჟერაისის შტატის ქალაქ ოურუ-პრეტუს გამო, სადაც მას 1994 წლის 16 დეკემბერს მოეწერა ხელი. Texto integral do Protocolo დაარქივებული 2016-03-03 საიტზე Wayback Machine.
არხანგელსკოე

არხანგელსკოე — XVIII-XIX საუკუნეების რუსული საკარმიდამო ანსამბლი მოსკოვიდან 20 კმ-ზე. 1703-1810 წლებში არხანგელსკოე თავად გოლიცინების საკუთრება იყო, 1810-1917 - თავად იუსუპოვებისა. ამჟამად მუზეუმია. კლასიციზმის სტილით ნაგებ ანსამბლში (1813-იდან მშენებლობაში მონაწილეობდნენ: არქიტექტორები ო. ბოვე, ე. ტიურინი, ს. მელნიკოვი და სხვა) შედის სვეტებიანი სასახლე (1780, შევალიე დე გერნის პროექტი), პარკი ქანდაკებებით, შადრევნებითა და საპარკო ნაგებობებით, თეატრი, შემონახულია ძვ. დეკორაციები, ავეჯი, კერამიკა, აგრეთვე მდიდარი ბიბლიოთეკა, სურათები (ვან დეიკის, ტიეპოლოს, ბუშესა და სხვა ტილოები), ანტიკური ქანდაკების ორიგინალები, ფალკონესა და ე. ბუშარდონის ქანდაკებები და სხვა. არხანგელსკოეს ანსამბლში შედის აგრეთვე მიქელ მთავარანგელოზის ეკლესია (1646) და ორანჟერეების ადგილას აშენებული ორი სანატორიუმი (1934 - 1937, სამხედრო ინჟინერი ვ. აპიშკოვი. 1965 არხანგელსკოეში ჩატარდა სარესტავრაციო სამუშაოები. ქართული საბჭოთა ენციკლოპედია, ტ. 1, თბ., 1975. — გვ. 616-617.
გევჰერი ქადინ ეფენდი

გევჰერი ქადინ ეფენდი (თურქ. Gevheri Kadınefendi; დ. 8 ივლისი, 1856 — გ. 6 სექტემბერი ,1884) — ოსმალეთის სულთნის, აბდულაზიზის მეხუთე ცოლი. შეჰზადე მეჰმედ სეიფედინ ეფენდის და ესმა სულთნის დედა. გევჰერი ქადინ ეფენდი დაიბადა 1856 წელს აბხაზი ბეის, სალიჰ ბეი სვათნბა და მისი ცოლის, პრინცესა შაზიე ცამბას ოჯახში. გევჰერის ნამდვილი სახელი ემინე სვათნბა იყო. ადრეულ ასაკში მიიყვანეს სასახლეში, სადაც ფერთევნიალ ვალიდე სულთნის ხელშეწყობით მიიყო განათლება. ემინეს ასევე ჰყავდა და სახელად ფატმა ჰანიმი. სასახლეში მსახურობისას ემინე აბუდულაზიზმა გაიცნო და 1872 წელს დოლმაბაჰჩეს სასახლეში მასზე იქორწინა. აბდულაზიზმა მეუღლეს საქორწინო საჩუქრად ბეჭედი აჩუქა. გევჰერი სამკაულებს არ იკეთებდა, რადგან ის ამის გარეშე იყო მშვენიერი და ელეგანტური. ქორწინებიდან ერთი წლის შემდეგ, 1873 წელს მას შეეძინა შეჰზადე მეჰმედ სეიფედინ ეფენდი, ხოლო 1874 წელს ესმა სულთანი. გევჰერი ძალიან ერთგული და ქველმოწმედი ქალი იყო: ეხმარებოდა ობლებს და ღარიბებს, აშენებდა მეჩეთებს და სკოლებს. გევჰერი ქადინ ეფენდი გარდაიცვალა 1884 წლის 6 სექტემბერს ორთაქოის სასახლეში და დაკრძალულია იენის მეჩეთში, სტამბოლში. ოსმალეთის იმპერია ოსმანები ↑ Turkey: The Imperial House of Osman. web.archive.org. დაარქივებულია ორიგინალიდან — 2 მაისი 2006. ციტირების თარიღი: 18 February 2014. ↑ Consorts Of Ottoman Sultans (in Turkish). Ottoman Web Page. ციტირების თარიღი: 2010-12-17. ↑ (2004) Bir Çerkes prensesinin harem hatıraları. L & M. ISBN 978-9-756-49131-7.  ↑ Genealogy of the Ottoman Royal Family. დაარქივებულია ორიგინალიდან — 2013-09-02. ციტირების თარიღი: 2014-09-02. ↑ Christopher Buyers. The Royal Ark – Royal and Ruling Houses of Africa, Asia, Oceania and the Americas. 4dw.net.